Tatoeba sentences — language code: tgl
Ika-15 ng Hulyo ng 2017 ngayon. Maraming mundo sa sansinukob ay higanteng gas katulad ng ating Hupiter (Jupiter). Mas malaki ang mga ito kaysa sa ating Tiyera. Parang walang tunay na surpasyo para lakaran, dahil parang kombinasyon ng gas, likido, o putik ang nararanasan sa ilalim ng hanging atmospera. Mas parang karagatan, kaya, ng hidroheno at helyum. Sa ilalim pa nito ay metalikong hidroheno. Baka walang buhay sa mga higanteng gas. O baka, mayroon din...
Ika-15 ng Hulyo ng 2017 ngayon. May iba-ibang klaseng planeta. Ang Merkuryo, Benus, ating Tiyera, at Marte ay mga terestriyal na planeta. Ang Hupiter at Saturno ay higanteng gas. At ang Urano at Neptuno ay higanteng yelo, na parang subklase ng higanteng gas.
Noong ika-27 ng Agosto ng 2017, sinabi ko kay Leo na Saksi ni Jehova na wala namang eksplisit sa Bibliyang sinasabing walang buhay sa labas ng Tiyera, o ang Tiyera lamang ang may buhay. Ang problema ay ang frame of reference noong panahon ng Bibliyang iniisip nilang ang mga malapit na planeta ay mga bituwin. Noon, hindi ng taong alam na ang Tiyera ay planeta. Wala silang kaalaman ng katotohanan ng kalawakan. Sinabi ko kay Leo na may estimate ang ibang dalubtala na may septilyong mga planeta sa sansinukob. Iyon ay "1" na may 24 serong karugtong. Kaya, may matematikang probabilidad na may buhay sa ibang planeta. (Sabi sa Hudyong Talmud, dinadalaw daw ng Diyos bawat gabi ang 18 000 daigdig.)
Ika-16 ng Pebrero ng 2019 ngayon. Sa mga ibáng bansâ, ang wikang Tagalog ay parang anitong kulay-abó.
Ika-9 ng Hulyo ng 2017 ngayon. Malimit na ang reyalidad ay mas katakataka kaysa sa mga piksiyon. Yaong mga taong aburido na sa buhay ay hindi alam itong katotohanan. Kung alam natin ang likuran ng mga bagay, magtataka tayo. Bakit nangyayari ang nangyayari? Tuusin ang reyalidad.
Ika-11 ng Hulyo ng 2017 ngayon. Ang isip ng mga Hapon ay lalagpasan ng tao ang susunod na malaking gera, dahil iyon ang naranasan nila noong Ikalawang Digmaang Pandaigdig. Baka nga, maraming mamamatay, pero may taong lalagpas ng gera. Hindi iyon ang katapusan...
Ika-12 ng Hulyo ng 2017 ngayon. Mapanganib, piligroso, ang trabaho sa espasyo. Kung robotiko lamang ay mas mabuti, pero kung may tao ay talagang mapanganib. Kaya ang estimasyon ng mga Hapon ay magtatagal ang progreso sa kalawakan. Hindi tipaklong, kundi pagong... Malaking trabaho!
Ika-28 ng Hulyo ng 2017 ngayon. Interesado ako sa kalawakan dahil alam kong may wabi-sabi roon. Ang wabi-sabi ay parte ng estetiko ng mga Hapon. Ang mga surpasyo ng mga ibang daigdig, ang mga ulap-ulap sa kalawakan, ang mga batu-bato o yelu-yelo sa kalawakan, at iba pa ay may wabi-sabi.
Ika-10 ng Agosto ng 2017 ngayon. Nagbyetnames ako sa restawrang Pho Khang sa Nayong Broadmoor sa Isla Lulu. Ang kinain ko ay Shrimp, Pork, and Salad Rolls at saka isang baso ng Avocado Smoothie. Nagpapaalaala sa akin ang Avocado Smoothie ng kaibigan kong si Made Budi Artawan sa Bali sa Indonesia noong 1999. Budi ang tawag ko sa kanya. Nag-smoothie kami sa isang restawrang malapit sa otel.